Jens Galschiøt

**Jens Galschiøt** () er ein dansk kunstnar fødd i Frederikssund. Han er utdanna som plate- og konstruksjonsmed på Odense Staalskibsverft i 1973. Han er sjølvlært sølvsmed og skulptør med eige verkstad i Odense sidan 1985. Galleri Galschiøt omfattar eit bronsestøyperi, utstillingshall, verkstad og ein skulpturpark.

## Virke
Jens Galschiøt er ein svært samansett kunstnar som rører seg i kryssfeltet mellom installasjonskunst og gatekunst med klare referanser til «sosial skulptur» (Joseph Beuys), symbolisme og art nouveau. Jens Galschiøt arbeider hovudsakleg med å kjempa mot urettvisa i verda ved å sette opp skulpturar i større byar over heile verda. Skulpturane er for det meste laga i bronse for eigne middel. 

Jens Galschøit og AIDOH (*ART IN DEFENCE OF HUMANISM*) er blitt verdskjende for aksjonar i samband med større hendingar. I samband med klimatoppmøtet i København i desember 2009 sette Galschiøt opp ein skulptur, *Survival of the Fattest*, ved sida av Den lille havfrue.

Galschiøt har laga skulpturinstallasjonar mange stader, mellom anna av den 22 tonn tunge *Min Indre Svinehund* (1993) og skulpturar i Europa (ulovleg gatekunst), Skamstøtten i Hongkong, Mexico og Brasil, Hungersmarchen (2002), I Guds Navn (2006), The Color Orange (2008) og Fundamentalism 2011/12.

I 2018 laga Jens Galschiøt 5 bronseskulpturar av Nelson Mandela som fekk namnet *Spirit of Mandela*. Skulpturen er 59 cm høg. 

2 er i privat eige i Danmark, 1 tilhøyrer eldstedottera til Nelson Mandela, Zenani Mandela, 1 blei gjeven til Barack Obama og 1 blei selt på auksjon i 2022.

## Verk

* *Cocoon* (1992) skulptur, 4 m høg, 12 m i diameter av 22 skjold i rustfritt stål med bronseansikt som bryt gjennom stålet. Utstilt for fyrste gong i den internasjonale kunsthallen på verdsutstillinga expo92 i Sevilla i Spania.

* *Min Indre Svinehund* (1993): Betongskulptur, 2,30 m høg. 22 skulpturar blei sett opp offentleg og ulovleg i europeiske byar i løpet av to dagar som ein gatekunstaksjon som skulle setja fokus på aukande forråing i Europa.

* *The Little Prince* (1995)

* *Elysium, The Occult Temple* (1995): Ein 500 m² total installasjon som blei nytta til å oppføra teater/musikk og danseførestillinga Elysium i.

* *Den Stille Død* (1995): Gatekunst-happening med opphenging av 750 dokke-«lik» og utdeling av 13.000.000 «pengesetlar» under Det sosiale toppmøtet (FN) i København 1995.

* *Skamstøtten* **(**1996 til 201?): Ein 8 m høg skulptur oppstilt for å markera eit lovbrot. Skulpturen er ein obelisk av menneskekroppar oppstilt i Hongkong, Mexico og Brasilia. Skulpturen i Hongkong blei fjerna i 2021 av University of Hong Kong.

* *Unge i glas* (1997) 3,5 m høg 15 m i diameter. Ein kunstinstallasjon på Rådhusplassen i København med seks vassfylte glasbehaldarar (ein slags laboratoriekolbar) med lik av seks unge menneske (i silikon). Installasjonen tok temperaturen på den psykiske tilstanden til ungdommar i København.

* *Jorden er giftig* (1997) 20.000 m² kunst installasjon med 2500 kvite krossar, oppstilt i Odense som eit tidsbilete. 500 gymnasieelevar skreiv meiningane sine om kva dei sjølv vilja gjera for å imøtegå miljøproblema.

* *Budbringeren* (2000): 5 m høg koparskulptur av ein kvinneleg bodbringar iført cape, med datamaskinstyrte lystavler i bakgrunnen. Hovudskulptur under Jubilee 2000-kampanjen i Danmark, var med i verdsbank-demonstrasjonane i Praha og stod framfor hovudinngangen til miljøtoppmøtet i København, cop15.

* *Hænder av Sten* (2000), 2000 m² kunst-installasjon med 3000 unike barnehender i betong. Samarbeid med Amnesty om barnesoldatar.

* *Den Tiande Plage*: (2001). Kunstperformance med tusenvis av ekte dollarsetlar oppklistra på 10 lerret på 2 x 1 m måla med menneskeblod. Protest saman med Legar uten grenser mot lækjemiddelindustrien si rettssak mot Sør-Afrika sin bruk av kopimedisin.

* *Den Yderste Stilhed*: (2001) 12 x 6 m i kopar/tre. Performance/scenografi til eit teaterstykke av Brutalia teateret og Jonathan Paul Cook kring Ted Kazcynski ( Una-bombaren). Han fungerer no som scene på Galschiøt sin verkstad.

* *Frihed til forurening*: (2002). Ei seks meter høg røykjande fridomsgudinne; installasjonen skapte dialog om det vestlege fridomsomgrepet. Brukt ved miljødemonstrasjonar i Danmark, Luxembourg, Rostock, Sverige m.m.

* *Survival of the Fattest* (2002): 3 m høg koparskulptur av ein enorm Justitia som sit på ryggen til ein mann.

* *Hungermarchen* (2002): 170 cm høg koperskulpturinstallation av 27 uthungra gutar. Skulpturane har vore med i demonstrasjonar og utstillingar mange stader i verda.

* *Mareridtet*: (2002) 20 x 20 m performance/kunstinstallasjon med hundretals skulpturar, m.a. fenrisulvar som spydde ut åtte meter store eldkuler (inspirert av Hitler sin arkitekt Albert Speer og Martin Luther King sin tale «I have a dream») . Oppført på Roskilde festivalen 2005 og rundt om i Danmark.

* *Fortællerbrønden* (2005): stor H.C.Andersen-skulptur på Rådhusplassen i Odense til 2011. Skulpturen blei drukna i Odense hamn i 2011 under ein protestmarsj mot Odense kommune.

* *Kogalskab*: (2005). 12 m høg kunstinstallasjonsvekt med ei utstoppa ku i de n eine vektskåla og fem sveltande gutar i den andre, stilt ut på Rådhusplassen i København og på WTO-møtet i Hongkong.

* *Guldkalven*: (2005). Åtte meter høg koparskulptur av ein gullkalv belagt med bladgull. Utstilt i Gent i Belgia og no permanent på Fredericia Rådhusplass.

* *Børneliv anno 2005*, Den lille Pige med Svovlstikkerne: (2005) 10 skulpturar av ei jente sitjande med svovelstikker og ein mobiltelefon.

* *I Guds navn* (2006): Skulpturinstallasjon av kopar av ei rekkje skulpturkonstruksjonar av ei gravid krossfesta tenåringsjente.

* *The Color Orange* (2008): Eit kunstprosjekt med den oransje fargen brukt som signalfarge for menneskerettskrenkingar under OL 2008 i Kina.

* *Seven Meters*: (2009). Ei lang rekkje kunstinstallasjonar i samband med Cop15, miljøtoppmøtet i København. M.a. ein 24 km lang lyskjede av blinkande raude lykter i sju meters høgd gjennom heile København og rundt Bellacenteret. Prosjektet blei støtta av utanriksdepartementet.

* *Ending Homelessness:* (2010–2013) 13 koparskulpturar av heimlause i full storleik, på turne i England, Irland, Italia, Portugal, Belgia, Ungarn, Romania, Noreg og Danmark, m.a. oppstilt i Europaparlamentet. I samarbeid med projekt udenfor og Fiantsa.

* *Flygtninge skibet M/S ANTON*: (2010 til 2013). Ein flytande installasjon med 70 flyktningskulpturer i kopar på den gamle danske fiskekuttaren M/S «ANTON». Verket har vore på turne til mange kystbyar i Danmark, og la i 2013 ut på turne i Skandinavia. Samarbeid med ”levende hav”. Prosjektet blei støtta av Danida.

* *Balanceakt*: 2005-2015: Opptil tre meter høge koparskulpturar som balanserer på seks til 15 m høge stenger. Symbol for FN sitt tiår for utdanning for berekraftig utvikling (UBU). Dei har vore stilt ut i Kenya, India, Noreg, Sverige, Finland og Danmark. Fire av dei største var oppstilt på slottsplassen framfor Folketinget frå 2009 til 2012.

* *Fundamentalism* (2011/12): Kopar; 4 m høg, diameter på 9 m. Skulpturinstallasjonen består av religiøse bøker som dannar ordet «FUNDAMENTALISM»

* *550+1* (2015): Kopar, består av 551 mini skulpturar av menn og ei kvinne. Omhandlar prostitusjon og menneskehandel.

* *Unbearable* (2015): Ein kopar-isbjørn i full storleik som blir spidda av ein graf over CO2-utsleppa til menneska. Utstilt på Cop21 i Paris.

### Bestillingsverk

* The Boy Sofus.
* Pregnant
* Absorption
* Somalia Sculpture
* Shield 
* The Ringwearer’s Jacket.

### Verk til prisar

* The Showbiz of 1993
* Wing
* Hans Christian Andersen Prize
* The Fernando Prize
* The Solar Catcher
* Kravlingprisen

## Kjelder


**Denne artikkelen bygger på «[[:da:Jens Galschiøt|Jens Galschiøt]]» frå ,  den 18. mai 2025.*  

## Bakgrunnsstoff

*